ભાવનગર જિલ્લાના ઘોઘા ગામે છેલ્લા ત્રણ ત્રણ દિવસથીદરિયો તોફાની બનતા સમુદ્રના ખારા પાણી સમગ્ર ગામમાં ફરિ વળતા ગ્રામજનોના જીવ તાળવે ચોટી જવા પામ્યા છે. સ્થાનિકોના જણાવ્યા અનુસાર છેલ્લા દસ વર્ષમાં પ્રથમવાર આ પ્રકારનો બનાવ બન્યો છે કે લગાતાર ત્રણ દિવસ સુધી ભારે ભરતીના કારણે પાણી ગામમાં પ્રવેશી રહ્યા છે દરિયા અને ગામ વચ્ચે આવેલ પ્રોટેકશન દિવાલ તુટી જતા આ સમસ્યાનું વાંરવાર પૂનરાવર્તન થઈ રહ્યુ છે. સ્થાનિકો તથા માછીમારીના વ્યવસાય સાથે સંકળાયેલ લોકોના જણાવ્યા અનુસાર ચોમાસાના મધ્યમાં જે કરંટ સમુદ્રમાં જોવા મળે એ કરંટ હાલ જોવા મળી રહ્યો છે.